Ifølge den tradisjonelle fargepsykologien assosieres grønt med livet selv, og virker beroligende, friskt og avslappende. Grønt brukes derfor mye på sykehus. Fordi mennesker så lett ser forskjell på ulike grønnfarger, gjelder det imidlertid å velge den riktige grønntonen, det vil si en som virker naturlig og behagelig, og ikke syke og giftig. Bruk av grønt i sånne sammenhenger kan derfor være vanskelig, spesielt siden forskjellige kunstige lyskilder også har forskjellige spektra og derved effekt på hva man ser i lyset fra dem.